Šibeničný vrch (vrch v Pohronskom Inovci)

Šibeničný vrch () je vrch v pohorí Pohronský Inovec. Leží nad obcou Veľká Lehota, približne  severozápadne od mesta Nová Baňa.

 Poloha 
Nachádza sa v severnej časti pohoria, v geomorfologickom podcelku Lehotská planina. Vrchol leží v Banskobystrickom kraji, na území okresu Žarnovica a zasahuje na katastrálne územie obce Veľká Lehota. Najbližším sídlom je na východnom úpätí ležiaca Veľká Lehota, severovýchodne leží Malá Lehota, západným Jedľové Kostoľany a juhozápadným Obyce. 

 Opis 
Šibeničný vrch leží na planine v nevýraznom hrebeni na severnom okraji pohoria. Severným smerom sa nachádza Brezový vrch ( a Lámaniny (), východným Vojšín (), Kuchyňa () a Sedlová skala (), južným vrch Za zemami () a Brestovo () a západným Hradište () a Drieňová ().)Tribeč – Pohronský Inovec. Turistická mapa. 1 : 50 000. Harmanec: VKÚ, a. s., 1999. Masív je súčasťou povodia rieky Nitra, kde voda odteká riekou Žitava. Vrchol traverzuje značený chodník z Veľkej Lehoty. 

 Výhľady 
Výškovo nevýrazný vrch pokrýva vo vrcholovej časti lesný porast, ktorý znemožňuje rozhľad. Z odlesnených svahov a lokalít s riedkou vegetáciou vidieť viaceré vrchy Pohronského Inovca, pri vhodných podmienkach ojedinele aj Vtáčnik a Tribeč.

 Prístup 
Vrcholou časťou vedie  značený chodník z Veľkej Lehoty do Jedľových Kostolian, z ktorého je možné odbočiť a vystúpiť na vrchol.

 po  zelenej značke:
 od východu z obce Veľká Lehota 
 od západu z Jedľových Kostolian

 Referencie 

 Pozri aj 
 Lehotská planina
 Zoznam vrcholov v Pohronskom Inovci

 Externé odkazy 
 Poloha na turistickej mape

Kategória:Vrchy v Pohronskom Inovci
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Veľká Lehota